དེ་སྔར་ཡོད་པའི་རི་ཆུ་ས་གསུམ་སོགས་ཕུན་སུམ་ཚོགས་པའི་ཁོར་ཡུག་རྣམས་མུ་མཐུད་དུ་སྲུང་སྐྱོབ་བྱ་དགོས་པར་མ་ཟད།འབྱུང་འགྱུར་གྱི་འགྲོ་བ་མིའི་འཚོ་གནས་དང་སྤྱི་ཚོགས་འཕེལ་འགྱུར་གྱི་དགོས་པར་ལྟོས་པའི་མཛེས་ཤིང་གཙང་བའི་ཁོར་ཡུག་ཅིག་འཛུགས་བསྐྲུན་བྱ་བ་ལ།ལྗོན་ཤིང་སོགས་འཛུགས་དགོས་པའི་རེ་སྐུལ་དུ།ཏེང་ཞའོ་ཕིན་གྱིས།ལྗོན་པ་བཙུགས་ནས་ནགས་ཚལ་བཟོ།མེས་རྒྱལ་སྔོ་ལྗང་ཅན་དུ་བསྒྱུར།མི་རབས་རྗེས་མར་ཕན་རླབས་སྦྱིན།ཞེས་གསུངས་པ་ནི།ད་ལྟར་ང་ཚོས་ཁོར་ཡུག་སྲུང་སྐྱོབ་བྱ་དགོས་པ་ནི་ང་ཚོའི་མི་རབས་ཙམ་དུ་མ་ཟད།ང་ཚོའི་མི་རབས་ནས་མི་རབས་རྗེས་མའི་བུ་རབས་ཚ་རྒྱུད་རྣམས་ཀྱི་འཚོ་བ་དང་གནས་སྡོད་བྱ་བའི་བདེ་སྐྱིད་དང་འབྲེལ་བ་དམ་ཟབ་ཆེན་པོ་ཡོད་པས་ན།ཁོར་ཡུག་སྲུང་སྐྱོབ་ནི་རྒྱལ་ཁབ་ཅིག་དང་མི་རིགས་ཤིག་གི་དོན་ཁོ་ན་ཙམ་མིན་པར་འགྲོ་བ་མིའི་རིགས་སུ་གྱུར་པ་ཞིག་ཡིན་ནས་བཟུང་སྟེ་ཁོར་ཡུག་སྲུང་སྐྱོབ་བྱ་བའི་དགོས་པ་དང་འོས་འགན་ནི་ཚང་མ་ལ་ཡོད་དོ།།